CELEX: 32020R1317
Language: mt
Date: 2020-09-09 00:00:00
Title: Regolament ta’ Implimentazzjoni tal-Kummissjoni (UE) 2020/1317 tad-9 ta’ Settembru 2020 dwar il-klassifikazzjoni ta’ ċerti oġġetti fin-Nomenklatura Magħquda

23.9.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 309/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1317
         tad-9 ta’ Settembru 2020
         dwar il-klassifikazzjoni ta’ ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
                  
               
                     (4)
                  
                  
                     Jixraq li jiġi previst li l-informazzjoni vinkolanti dwar it-tariffi maħruġa għall-oġġetti kkonċernati minn dan ir-Regolament li ma tikkonformax ma’ dan ir-Regolament, tkun tista’ tibqa’ tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta’ tliet xhur.
                  
               
                     (5)
                  
                  
                     Il-miżuri stipulati f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella kif imniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
         
         
            Artikolu 2
            L-informazzjoni tariffarja vinkolanti li ma tkunx konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Settembru 2020.
            
               
                  Għall-Kummissjoni
               
               
                  F’isem il-President
               
               Gerassimos THOMAS
               
                  Direttur Ġenerali
               
               
                  Id-Direttorat Ġenerali għat-Tassazzjoni u l-Unjoni
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87, tat-23 ta’ Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Prodott li jikkonsisti fi prilli porużi liberi li fil-biċċa l-kbira huma bbażati fuq in-nitrat tal-ammonju bil-kompożizzjoni li ġejja (f’perċentwal skont il-piż):
                                    
                                                —
                                             
                                             
                                                tal-ammonju > 99,4
                                             
                                          
                                                —
                                             
                                             
                                                (nitroġenu totali > 34,5)
                                             
                                          
                                                —
                                             
                                             
                                                polimeru anjoniku 0,28
                                             
                                          
                                                —
                                             
                                             
                                                kisi 0,08
                                             
                                          L-assorbiment taż-żejt tal-prilli huwa > 10 % skont il-piż.
                                    Il-prilli għandhom densità tal-massa ta’ 0,72 g/cm3.
                                 
                              
                     
                        3602 00 00 
                     
                     
                        Il-klassifikazzjoni hija ddeterminata mir-regola ġenerali nru 1 għall-interpretazzjoni tan-Nomenklatura Magħquda u l-kliem tal-kodiċi NM 3602 00 00 .
                        Il-polimeru anjoniku jiżdied biex jagħti lill-prodott densità aktar baxxa u kapaċità akbar għall-assorbiment taż-żejt, li huma karatteristiki importanti li jippermettu lill-prilli porużi jkunu aktar adattati bħala materjal ta’ bażi għall-manifattura ta’ splussivi ANFO (Żejt Kombustibbli tan-Nitrat tal-Ammonju).
                        It-trattament tas-superfiċje tal-prilli porużi permezz tal-kisi jsir biex jiġi stabbilizzat in-nitrat tal-ammonju u b’hekk jiġi evitat l-assorbiment mhux mixtieq tal-ilma li jista’ jimmina/inaqqas il-kapaċità ta’ assorbiment taż-żejt kombustibbli li huwa wieħed mill-karatteristiċi essenzjali ta’ splussiv ANFO effiċjenti.
                        Għalhekk, abbażi tal-karatteristiċi oġġettivi tiegħu, il-prodott huwa identifikabbli bħala splussiv ippreparat taħt l-intestatura 3602 (ara wkoll l-opinjoni 3602.00/2 tal-klassifikazzjoni tas-Sistema Armonizzata).
                        Il-klassifikazzjoni taħt l-intestatura 3102 hija eskluża minħabba li l-prodott ġie ppreparat u fformulat speċifikament biex jintuża bħala materjal ta’ bażi għall-isplussivi. La l-polimeru anjoniku u lanqas il-kisi mhuma teknikament rilevanti għall-użu bħala fertilizzant. Għalhekk, il-kundizzjonijiet tan-Nota 2 tal-Kapitolu 31 mhumiex issodisfati.
                        Konsegwentement, il-prodott irid jiġi kklassifikat taħt il-kodiċi NM 3602 00 00  bħala splussivi ppreparati, għajr trabijiet propellanti.
                     
                  
                        
                                    2.
                                 
                                 
                                    Prodott li jikkonsisti fi prilli porużi liberi li fil-biċċa l-kbira huma bbażati fuq in-nitrat tal-ammonju bil-kompożizzjoni li ġejja (f’perċentwal skont il-piż):
                                    
                                                —
                                             
                                             
                                                nitrat tal-ammonju > 99
                                             
                                          
                                                —
                                             
                                             
                                                (nitroġenu totali > 34,5)
                                             
                                          
                                                —
                                             
                                             
                                                nitrat tal-manjeżju 0,4
                                             
                                          
                                                —
                                             
                                             
                                                taħlita ta’ fosfat tad-diammonju, sulfat tal-ammonju u aċidu boriku 0,06
                                             
                                          
                                                —
                                             
                                             
                                                kisi 0,08
                                             
                                          L-assorbiment taż-żejt tal-prilli huwa > 7 % skont il-piż.
                                    Il-prilli għandhom densità tal-massa ta’ 0,80 g/cm3.
                                 
                              
                     
                        3602 00 00 
                     
                     
                        Il-klassifikazzjoni hija ddeterminata mir-regola ġenerali nru 1 għall-interpretazzjoni tan-Nomenklatura Magħquda u l-kliem tal-kodiċi NM 3602 00 00 .
                        It-taħlita ta’ fosfat tad-diammonju, sulfat tal-ammonju u aċidu boriku tiżdied biex tagħti lill-prodott densità aktar baxxa u kapaċità akbar għall-assorbiment taż-żejt, li huma karatteristiki importanti li jippermettu lill-prilli porużi jkunu aktar adattati bħala materjal ta’ bażi għall-manifattura ta’ splussivi ANFO.
                        It-trattament tas-superfiċje tal-prilli porużi permezz tal-kisi jsir biex jiġi stabbilizzat in-nitrat tal-ammonju u b’hekk jiġi evitat l-assorbiment mhux mixtieq tal-ilma li jista’ jimmina/inaqqas il-kapaċità ta’ assorbiment taż-żejt kombustibbli li huwa wieħed mill-karatteristiċi essenzjali ta’ splussiv ANFO effiċjenti.
                        Għalhekk, abbażi tal-karatteristiċi oġġettivi tiegħu, il-prodott huwa identifikabbli bħala splussiv ippreparat taħt l-intestatura 3602 (ara wkoll l-opinjoni 3602.00/1 tal-klassifikazzjoni tas-Sistema Armonizzata).
                        Il-klassifikazzjoni taħt l-intestatura 3102 hija eskluża minħabba li l-prodott ġie ppreparat u fformulat speċifikament biex jintuża bħala materjal ta’ bażi għall-isplussivi. La l-addittivi diversi u lanqas il-kisi mhuma teknikament rilevanti għall-użu ta’ dan in-nitrat tal-ammonju ppreparat bħala fertilizzant. Għalhekk, il-kundizzjonijiet tan-Nota 2 tal-Kapitolu 31 mhumiex issodisfati.
                        Konsegwentement, il-prodott irid jiġi kklassifikat taħt il-kodiċi NM 3602 00 00  bħala splussivi ppreparati, għajr trabijiet propellanti.